
מדינת ישראל
משרד החינוך 
המשנה למנהל הכללי וסמנכ"ל בכיר למינהל ולמשאבי אנוש

אגף רכש מכרזים והתקשרויות
ירושלים, ‏5 ביולי 2012

טו' בתמוז, תשע"ב

מכרז מס' היקפים משתנים 15/6.2012 : מבצעי תוכניות ספורט אתגרי, נופש, טבע וחוויה לבתי ספר לחינוך המיוחד, לגני ילדים בחינוך המיוחד, לכיתות לחינוך מיוחד בבתי ספר רגילים ולכיתות תלמידים חולים במרכזים החינוכיים של בתי חולים

תיקונים והבהרות כפי שהועלו משאלות מציעים עד ליום 21.6.2012 
1. כללי

1. המועד האחרון להגשת הצעות למכרז שבנדון הינו 16.7.2012 שעה 11:00.
2. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

3. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
4. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

5. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

6. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

7. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
8. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי  המציע. 
ניתן להוריד סיכום תשובות זה מאתר האינטרנט שכתובתו:
 
      www.education.gov.il/michrazim/
ומאתר מינהל הרכש הממשלתי בכתובת: HTTP://WWW.MR.GOV.IL
9. הפעילות כפי שמפורטת בכתב המכרז, בוצעה בעבר ע"י אתגרים.

10. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.

2. פרק 2 – הגורמים אליהם מופנה המכרז
2.1 סעיף 2.1, עמ' 3
מכרז זה הינו מכרז היקפים משתנים ומטרתו לקבוע רשימה של קבלנים בתחומים שונים ובאיזורים שונים.

הפניה למי מהקבלנים תלויה בתכנית המוסד החינוכי.

במכרז מסוג זה לא מוגדר מראש היקף ההתקשרות.
2.2 סעיף 2.2.2, עמ' 3
הסעיף נותר ללא שינוי.
המכרז הוא הזמנה למציעים להגיש הצעות למתן שירות כאמור במכרז.

הליך זה הוא הליך רכישה כאמור בחוק חובת המכרזים.

על המציע לפרט בהצעתו (נספח מספר 10 – נספח א'-2, עמוד 118) את כל התמיכות, הקצבות וההתקשרויות הקיימות והמתוכננות עם משרד החינוך, עם משרדי ממשלה אחרים ומקרנות ציבוריות עבור כל נושא שהוא.
2.3 סעיף 2.4.5, עמ' 4
תת סעיף א' – יום משתתף מתייחס למינימום של 3 שעות.

תת סעיף ב' – נדרשת פעילות בהיקף של 100 שעות מדריך בכל תחום פעילות ובכל מחוז.

ההיקף יכול להתחלק בין מספר מדריכים ובתנאי שניתן לאותה פעילות באותו מחוז.

2.4 סעיף 2.4.6, עמ' 4
מחזור העסקים המינימלי הינו 500,000 ₪ לשנה.
3. פרק 4 – תיאור התוכנית והיקפה
3.1 סעיף 4.4.3, עמ' 8 
סעיף זה נותר ללא שינוי.

3.2 סעיף 4.4.4, עמ' 8, סעיף 5.3.2, עמ' 15
נדרש מינימום של 3 שעות בחודש, הדבר אינו סותר את הדרישה למתכונת שנתית, כמוגדר בסעיף 5.3.2, ולכן נדרשות מספר פעילויות מסוג זה במהלך השנה (10 ימי פעילות במקסימום).

הבחירה לאופן הפיזור השנתי נתונה בידי מנהל המוסד.
3.3 סעיף 4.4.6, עמ' 9
אחריות הקבלן הינה לכל הפעילות, לרבות אבטחה ועזרה ראשונה.

3.4 סעיף 4.4.9, עמ' 9, סעיף 13.1, עמ' 35, חוזה – נספח 2
יום פעילות מוגדר בסעיף 4.4.4 ועומד על 3 שעות לפחות.

המחיר המבוקש הינו ליום פעילות לקבוצה.

חל איסור מוחלט לגבות מביה"ס סכומים נוספים מעבר להצעת המחיר.

3.5 סעיף 4.7.3, עמ' 10, סעיף 5.4.1, עמ' 16
עפ"י סעיף 4.7.3, כיום משתתפים כ- 12,000 תלמידים בפעילות.


עפ"י סעיף 5.4.1, בעתיד ישתתפו כל שנה כ- 25% מכלל התלמידים באוכלוסייה זו.
3.6 סעיף 4.7.4, עמ' 11
(1) בטבלה בטור "יחס מדריך לחניך" יכולה להופיע אחת משתי האפשרויות:
· מס' מדריכים לקבוצה, כאשר הקבוצה הינה 4-14 תלמידים לפי סוג לקות

· מס' מדריכים למספר תלמידים – למשל "מדריך אחד לכל 4 תלמידים". 
(2) תחום 2 – רכיבה על אופניים
בדרישה בחוזר מנכ"ל, נדרש מדריך ועוד 2 מלווים לכל 10 תלמידים. בטבלה נדרש יחס גבוה יותר של מדריך לכל 4 תלמידים ועוד מלווים, יחס זה הוא הנדרש במכרז זה.

(3) תחום 9 – פעילות בטבע
סעיף זה מתייחס לפעילות כללית בטבע שאינה במסגרת נופשונית או פעילות עם ציוד שיכולה אף היא להתרחש בטבע.

3.7 סעיף 4.9, עמ' 14, סעיף 4.7.4 עמ' 11 וסעיף 5.5.2 , עמ' 19

בטבלאות בסעיף 4.7.4 מובאת הכשרת המדריך בנוגע לחינוך המיוחד.

בנוסף, יש להתייחס להוראת סעיף 4.9 – עפ"י חוזר מנכ"ל, פעילות טיולים, כולל נופשונים, מחייב הפעלת מדריכים בעלי תו תקן להדרכת טיולים במערכת החינוך.
4. פרק 5 – תפקידי הקבלן בביצוע העבודה
4.1 סעיף 5.1, עמ' 15
מציע יכול לזכות בתחומים שונים ובמחוזות שונים.

המשרד יצור רשימה של זוכים, ממוינת לפי תחומים ולפי מחוזות.

מציע מנוע מלהגיש הצעה לחלק מסעיפי תחום שלם.
בית הספר יבחר מתוך הרשימה את הקבלן המתאים לתחום אותו הוא מתכנן לבצע. כאמור במכרז, המשרד רשאי, מידי שנה לקבוע תחומים מועדפים ו/או מחוזות מועדפים ו/או סוגי לקויות מועדפים, וזאת בהתאם לתקציב העומד לרשותו. 

4.2 סעיף 5.4.6, עמ' 18
(1) בכל מקום בו נרשם בטור "הגורם המבצע" – המבצע, הכוונה הינה לקבלן.
(2) בסוף הסעיף, מתחת לטבלה, מופיע איסור לפנות לבתי ספר שלא נכללו בתכנית, איסור זה חל רק על פרוייקט זה. בית הספר רשאי לרכוש מתקציבו כל פעילות, גם אם לא הוגדרה במכרז, כל זמן שלא ישתמש לכך בתקציבי האגף לחינוך מיוחד. 
4.3 סעיף 5.5, עמ' 18
לצורך ביצוע הפעילות על הקבלן לשבץ צוות מתאים לכל תחום בהתאם ליחסים המוגדרים בטבלה, סוגי הלקויות, גיל התלמידים וכו'.

במכרז מפורטים יחסים אלו, וכן בחוזרי מנכ"ל לפעילות חוץ בית ספרית.
4.4 סעיף 5.8.1, עמ' 20
אין שינוי בסעיף זה על כל תתי סעיפיו.
5. פרק 6 – כח האדם של הקבלן והאמצעים הנדרשים לביצוע המכרז
5.1 סעיף 6.7, עמ' 23
(1) הדרישה לעמידה בדרישות החוק, לרבות הסכמים קיבוציים הינה מוחלטת.
(2) יחד עם זאת, משרד החינוך רואה לנכון להבטיח זכויות עובדים גם מעבר לדרישות החוק.
(3) סעיף זה מגדיר את דרישות המשרד שבכל מקרה אינן נמוכות מדרישות החוק.

5.2 סעיף 6.12.2, עמ' 25
(1) הניסיון הקודם הנדרש מרכז הבטיחות מתייחס אך ורק לתתי התחומים שכלולים בתכנית וזאת כמוגדר בסעיף זה.
(2) הכשרת מרכז הבטיחות הינה "ממונה בטיחות בעבודה" או "ממונה בטיחות מוסדות חינוך". הניסיון הנדרש הינו או בתעשייה או במוסדות חינוך.
6. פרק 7 – פיצוי מוסכם
בעת הטלת פיצוי מוסכם המשרד מפעיל שיקול דעת. הפיצוי המוסכם אינו מופעל אוטומטית ונאמר בסעיף כי "המשרד רשאי לדרוש את הפיצוי המוסכם......".

אין שינוי בסעיף זה.

7. פרק 8 – זכויות יוצרים

(1) לגבי תוכניות שפותחו בעבר חל סעיף 8.7, המותיר את הזכויות בידי הקבלן.
(2) סעיף 8.1, עמוד 29
זכויות היוצרים לגבי כל מה שפותח לצורך מכרז זה הינם של המשרד. לכן הקבלן נדרש לרשות המשרד לצורך עשיית שימוש בהם לנושאים אחרים.
(3) סעיף 8.2, עמוד 29
הפרוייקט מבוצע עבור המשרד ובמימונו ולכן הקבלן חייב לאזכר רק את המשרד.
8. פרק 9 – שמירת סודיות
(1) מאחר שהקבלן צובר מידע רגיש בעניין תלמידים ומוסדות, חל עליו סעיף הסודיות.
(2) סעיף 9.5, עמוד 30
קב"ט המשרד רשאי מתוקף תפקידו להוציא הנחיות בקשר לעובדים המעורבים בפרוייקט זה, לרבות מדריכים.
9. פרק 10 – אחריות משפטית
(1) אין שינוי בפרק זה.
(2) גבולות האחריות נקבעו ע"י חברת הביטוח הממשלתית ועל הקבלן לפעול על פיהם.
10. פרק 23 – מסמכים נדרשים ותנאי מסירת ההצעה
10.1 סעיף 23.1.2, עמ' 45
האפשרות להוראת קיזוז מובאת בדרישת סף 2.4.7 והיא מיועדת אך ורק לאוניברסיטאות הרשאיות להגיש תחליף לערבות בנקאית.

10.2 סעיף 23.1.11, עמ' 47
יש למחוק דרישה זו.

10.3 סעיף 23.1.15, עמ' 47

סעיף זה ימולא רק ע"י מציע המבקש לקבל יתרון בגין עידוד נשים בעסקים.
11. נספח מספר 4 - טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
2. על המציע לסמן בדף מס' 2 של טופס הגשת ההצעה את התחומים ואת המחוזות אליהן מתייחסת הצעתו.
יש לסמן תחומים שלמים על כל תתי הסעיפים שלהם.
3. על המציע לסמן בדף 4 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
4. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר.  יש להקפיד שכל הפרטים הינם נכונים ומדויקים. 
לגבי כל עבודה יש לרשום את מספר ימי המשתתף באותה עבודה ואת מספר שעות המדריך באותה עבודה. סך כל הימים/השעות חייב לענות על דרישת הסף.
5. סעיף 9 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על תאימות בין האמור בסעיף 9 לבין קורות החיים.
6. סעיף 10 – נתוני רכז הבטיחות - יש לפרט ניסיונו ולצרף קורות חיים מפורטים ותעודות הסמכה.
יש להקפיד על תאימות בין האמור בסעיף 10 לבין קורות חיים של רכז הבטיחות.
7. סעיף 11 – נתונים על הצוות של המציע המתוכנן לפעול ולסייע למכרז זה – על המציע לפרט את שמות העובדים שעומדים לרשותו בתחומים שונים תוך פירוט הכשרתם, ניסיונם ותפקידם במכרז זה.
8. סעיף 12 – אמצעי המציע וחוסנו הכלכלי – על המציע לפרט את כל האמצעים אותם מתכוון להפעיל במסגרת הפרוייקט, בכלל זה אתרי הפעילות, ציוד ייעודי ומחזור כספי שנתי.
9. סעיף 13 – שיטת העבודה המוצעת – על המציע לפרט במסגרת פרק זה את הפעילות, בהתייחס לשלבים השונים הנדרשים לשם מתן השירותים ואת שיטת ביצוע העבודה בכל סעיף בהתאמה למפורט בחוברת המכרז. על המציע לקחת בחשבון כי במידה ויזכה במכרז הוא מחויב לבצע את כל הסעיפים.
10. סעיף 14 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.

דפי עזר אלו משמשים לבחינת סבירות ההצעה.

11. נספח 11 - שנות ניסיון בתחום הבטיחות מתייחס לכל סוגי הפעילות הכלולים במכרז זה.

בכבוד רב,


אורנה מיטמיגר
                             
מנהלת אגף רכש מכרזים והתקשרויות

